google/wiki40b huggingface dataset:
Stavmikser

Stavmikser er et avlangt nett- eller batteridrevet kjøkkenredskap i stavformat. I det vesentlige oppfyller det de samme funksjoner som en kjøkkenmikser, men på grunn av formen er det bedre egnet til arbeider av enklere karakter. En stavmikser kan mikse, hakke, mose og vispe. Den har etter hvert blitt svært populær både på restauranter og hjemme.
I håndtaket på apparatet der det en kraftig elektromotor med høyt omdreiningstall (ca. 10.000 bis 12.000/min, delvis også opp til 20.000/min). Denne motoren driver en roterende kniv ved den underste enden av apparatet.
1950 ble et patent for et «appareil ménager portatif» (bærbart kjøkkenapparat) anmeldt av sveitseren Roger Perrinjaquet. 1954 solgte han patentet til firmaet ESGE AG, som siden har produsert den opprinnelige stavmikseren under merkenavnet «bamix», en forkortelse for «battre et mixer» (vispe og mikse).
Mahershala Ali

Tidlig liv

Ali ble født i 1974 i Oakland i California og vokste opp i Hayward i California. Han er oppkalt etter bibelskikkelsen Maher-Sjalal-Hasj-Bas. Han hadde en kristen oppvekst av moren, som var en ordinert prest, men konverterte senere til islam og byttet etternavnet sitt fra Gilmore til Ali og er i dag en Ahmadiyyamuslim. Faren hans opptrådte på Broadway. Han gikk på Saint Mary's College of California i Moraga, California, der han i 1996 fikk en grad i massekommunikasjon.

Karriere

Ali var kjent profesjonelt som Mahershalalhashbaz Ali fram til 2010. Hans første storfilm er David Finchers Den fantastiske historien om Benjamin Button (2008) med Brad Pitt i hovedrollen.
Han er senere kjent for å ha spilt rollen Remy Danton i Netflix-serien House of Cards, Cornell «Cottonmouth» Stokes i nettfjernsynsserien Luke Cage, Colonel Boggs i The Hunger Games: Mockingjay - Part 1 (2014) og oppfølgeren The Hunger Games: Mockingjay – Part 2 (2015).
For sin rolle som Juan i Moonlight (2016) vant han en Critics' Choice Award og ble nominert til en Golden Globe for beste mannlige birolle.
Tây Sơn-perioden

Tây Sơn (西山) er et navn som knyttes til perioden med bondeoppstander og desentraliserte dynastier mellom det senere Le-dynastiet på 1770-tallet og etableringen av Nguyen-dynastiet i Vietnam 1802. 
Noen ganger knyttes navnet Tây Sơn til lederne av storopprøret (Tây Sơn-brødrene), andre ganger til selve stridighetene (Tây Sơn-opprøret), eller til disse brødrenes styreform (Tây Sơn-dynastiet eller Nguyễn Tây Sơn-dynastiet).
Seks kamerater

Seks kamerater (engelsk: The Hasty Heart) er et skuespill fra 1945 av amerikanske John Patrick. Stykket ble oversatt til norsk av Karl-Ludvig Bugge og hadde premiere på Det Nye Teater i Oslo 15. november 1945.
Dramatikeren John Patrick, som alt hadde begynt å få suksess i den amerikanske film- og teaterverdenen, meldte seg i 1942 som frivillig for American Field Service for å delta i andre verdenskrig på britisk side. Han tjenestegjorde i Montgomerys Åttende armé i Egypt. Deretter deltok han i kamper i India og i Burma der spiren til hans neste teaterstykke The Hasty Heart ble sådd. Patrick ferdigstilte dette stykket på skipet som bragte ham hjem til USA etter krigen, og da det nådde teaterscenen ble det en kassasuksess. I 1949 kom filmversjonen med Ronald Reagan i hovedrollen, og i 1983 så en amerikansk TV-versjon dagens lys.
New Left Review

New Left Review er et marxistisk tidsskrift som ble grunnlagt i Storbritannia i 1960 ved at redaksjonene til The New Reasoner, som ble grunnlagt av utbrytere av det britiske kommunistpartiet, og Universities and Left Review, som ble grunnlagt av en fløy i Labour Party som var kritiske til partiets drift vekk fra marxismen, ble slått sammen. Tidsskriftet skulle bli et viktig redskap for den nye venstresiden i Storbritannia og også ellers i verden.
Den første redaktøren var Stuart Hall. I 1962 overlot han roret til Perry Anderson som bidro til å utvide tidsskriftets nedslagsfelt til å omfatte større deler av den vestlige marxismen. Han ble i 1982 etterfulgt av Robin Blackburn, men tok igjen over i 2000 i forbindelse med at tidsskriftet ble relansert med nytt design og en såkalt ny serie.
Dagens New Left Review har hatt større artikler om USA, Kina, Japan, Europa, Storbritannia, Indonesia, Cuba, Irak, Mexico, India og Palestina. Det har også trykket omfattende analyser av den globale økonomien, antiglobaliseringsbevegelsen, litteratur og film, kulturkritikk og avantgarden.
Markaryd

Historie

Markaryd var frem til Roskildefreden i 1658 en viktig grenseby for Sverige. I 1638 ble Sveriges andre poststasjon anlagt her for å knytte Stockholm til posttrafikken fra Danmark og det øvrige Europa. Etter at Skåne ble erobret av Sverige, ble stedets betydning redusert.
På slutten av 1800-tallet ble det anlagt jernbane fra Åstorp til Jönköping, og en fra Hässleholm til Halmstad. Disse banene fikk sitt krysningspunkt i Markaryd, som dermed ble et jernbaneknutepunkt. Jernbanen har i dag mindre betydning, så jernbanen til Åstorp er nedlagt, i likhet med banen nordover. Banen mellom Hässleholm og Halmstad eksisterer fremdeles, men brukes i dag bare til godstrafikk og X 2000 mellom Malmö-Göteborg og nattogene mellom Malmö-Stockholm/Oslo via Hässleholm og Göteborg.
I og med at veien mellom Helsingborg og Stockholm gikk gjennom Markaryd, økte stedets betydning. Fremfor alt vokste det frem en industri basert på verksteds- og skogsproduktforetak.
Markaryd har omfattende industrivirksomhet. Nibe Industrier AB er et av de største foretakene. 
På stedet er dagligvarebutikken ICA Kvantum, en nybygd kino, en svømmehall (som ble bygd om til badeland sommeren 2005) samt hotell, flere restauranter og barer. man finner også flere pizzeriaer og frisørsalonger.
Den andre helgen i september avholdes hvert år et av Sveriges største høstmarkeder, Markaryds marknad.
Kjærlighet (roman)

Kjærlighet er en roman av den norske forfatteren Hanne Ørstavik, utgitt i 1997.
Hovedpersonen Vibeke har sammen med sin sønn Jon flyttet til et tettsted i Nord-Norge. Hun arbeider som kulturkonsulent. Handlingen foregår i løpet av én vinterdag, dagen før Jons 9-årsdag, og et gjennomgående trekk er misforholdet mellom Jons forventninger til morgendagen og moren, og Vibekes selvopptatthet og likegyldighet overfor sønnen. Handlingen veksler mellom Jons vandring med en loddbok, og morens flørt og one-night-stand med en omreisende tivoliarbeider. Romanen slutter åpent med at Jon, som ikke har egen nøkkel, sovner foran inngangsdøra, og muligens dør av kulde.
Kjærlighet har blitt beskrevet som Ørstaviks gjennombruddsroman, og ble i en Dagbladet-serie sommeren 2006 kåret til en av de 25 beste romanene fra de siste 25 år.
Cottonwood gasskraftverk

Cottonwood gasskraftverk er et varmekraftverk i Newton County, i delstaten Texas i det sørlige USA. Anlegget har en installert produksjonskapasitet på 1.318  MW fordelt på 7 turbiner, på inntil 156-178 MW hver. Operatør er energiselskapet Cottonwood Energy Co LP. 
Kraftverket stod ferdig utbygd i 2003. Brenselkilden er naturgass.
Stranda i Lindås

Bygden Stranda i Lindås kommune omfatter gårdene fra Toft til Nesbø på halvøyen mellom Austfjorden og Hindenesfjorden. Nærmeste tettsted er Ostereidet.
Det meste av bebyggelsen ligger i skråningen langs Hindenesfjorden. Området er sørvestvendt, lunt og velegnet for treslag som trenger varme. Tidligere var det derfor vanlig med fruktdyrking på de mange små og relativt tungdrevne gårdene som ligger bygd i bygd langs fjorden.
Noen generasjoner tilbake hadde Stranda størst befokningstetthet blant bygdene i Lindås. Da var her fire kjøpmenn, en på hver av plassene Nesbø, Hølleland, Velandsnes og Askelandsvåg. Den siste butikken ble drevet på Hølleland og nedlagt i 2001. Her var to barneskoler, en på Rødland og en på Rød som ble slått sammen til Stranda skule i 1962/63. Stranda skule ble nedlagt i 1992 da Osteriedet skule overtok.
Bygden har hatt to meieri, ett i Askelandsvåg og ett på Velandsnes. Askeland meieri var det siste som ble nedlagt i 1988.
I dag er det flere aktive lag i bygden. Både Indremisjonen og Pinsevenner er representert og har hvert sitt hus, Bethania og Filadelfia, på henholdsvis Veland og Hølleland. Stranda Bygdalag, holder til i Strandatun, tidligere Stranda skule, og arbeider for å fremme det lokale kulturlivet.
Antall fastboende på Stranda er nå (2008) omkring 320 personer fordelt på 150 hus. I tillegg er det omkring 120 hytter i bygden.
James Comey

Bakgrunn

Jim Comey ble født i Yonkers, men vokste opp i Allendale i New Jersey. Hans foreldre var irskættede Joan og J. Brien Comey. Hans far arbeidet med leiligheter og hans mor var datarådgiver. Han studerte ved College of William and Mary med kandidateksamen 1982 i kjemi og religion. Hans avslutningsarbeid analyserte den liberale teologen Reinhold Niebuhr og den konservative televangelisten Jerry Falwell, der han la vekt på begge deres tro på offentlig engasjement.  Han tok doktorgradseksamen i rettslære ved University of Chicago i 1985.

Karriere

Etter studiene var han notar ved en føderal distriksdomstol i New York. Deretter var han ansatt i advokatfirmaet Gibson, Dunn & Crutcher i New York og ble senere assisterende aktor for den føderale påtalemyndighet for New Yorks sørlige distrikt (1987–93). Han hjalp blant annet til med anklagen mot familien Gambino.
Årene 1996-2001 var Comey stedfortredende sjef hos den føderale påtalemyndighet for delstaten Virginias østre distrikt. I år 1996 ble han stedfortredende spesialadvokat for senator Whitewater-komitéen. Han var også sjefsanklager vedrørende Khobar Towers-bombingen i 1996 i Saudiarabia. Samtidig var han professor i rettslære ved University of Richmond.
Han var føderal anklager for New Yorks sørlige distrikt fra januar 2002.
Han ble utnevnt til visejustisminister den 11. desember 2003. Blant hans første oppgaver i det embedet var å overta ledelsen av utredningen om president Bill Clintons kontroversielle benådning av Marc Rich.
I august 2005 ble Comey sjefsjurist og viseadministrerende direktør for Lockheed Martin. I 2010 ble han sjefsjurist ved Bridgewater Associates i Westport i Connecticut. I begynnelsen av 2013 forlot han Bridgewater for å bli forsker innen National Security Law ved Columbia Law School i New York City.
I september 2013 ble Comey utnevnt til sjef for FBI av president Barack Obama.
Thane Creek

Thane Creek er et estuar på kystlinja til det Arabiske hav som skiller Mumbai fra det Indiske fastlandet. Det omfatter området mellom Mumbra Retibunder og Mankhurd-Vashi-broen. Bekken er delt inn i to deler. Den første delen ligger mellom Ghodbunder og Thane, en seksjon hvor Ulhas elven som renner fra Nord-Mumbai-øya hvor den renner ut i det Arabiske hav i vest. Den andre delen av vassdraget ligger mellom byen Thane og det Arabiske hav i Trombay / Uran, før Gharapuri øyene.
Thane creek ble dannet på grunn av jordskjelv under området fra Uran til Thane
I antikken fungerete Thane som hovedstaden i Sheelahar-riket og var en stor og funksjonell havn for handel med den Den arabiske halvøya sammen med andre havner som Ghodbunder og Nagla Bunder. Denne regionen i Thane Creek er blitt anerkjent som en viktig fugleområde av Bombay Natural History Society som hekkeplass for ulike fuglearter. Spesielt flamingoer og flere andre trekkfugler og vadefugler.

Flamingo naturreservat

Maharashtra Regjeringen har erklært området langs den vestlige bredden av Thane Creek som «Thane Creek Flamingo Reservat» Det vil bli Maharashtras andre etter Malvan-reservatet.
Norgescupen i paralangrenn 2012/13

Norgescupen i paralangrenn 2012/13 fikk følgende resultater sammenlagt:
Baronia brevicornis

Utseende

En nokså stor sommerfugl (vingespenn ca. 50 millimeter) med avrundede vinger og ganske korte antenner, disse er betydelig mindre enn halvparten så lange som forvingen. Den mangler utskudd på bakvingene slik mange andre svalestjerter har. Vingene er mørkt brunlige med hvite flekker, to store flekker ved roten av bakvingen er gulaktige.

Levevis

Larven lever på akasie-artene Acacia cochliacantha.

Utbredelse

Arten er utbredt i et lite område i Mexico.
Luzon

Navnet Luzon

Øya var opprinnelig kjent av kineserne som Liusung. Dette er avledet fra ordet lusong på tagalog, et ord som betyr den tremørtelen som ble benyttet til å knuse ris med. Øya ble kalt Liusung inntil europeiske kartografer latiniserte det til Luconia. Senere stavet den franske kartografen Sanson d'Abbeville ordet med cédille (ç) og slik ble den harde c-lyden myknet i henhold til den opprinnelige uttalen. Den alternative stavemåten Luzon slo igjennom senere.

Øyas geografi

Luzons landområde er på 104 688 km². Det er tre større fjellkjeder på Luzon. Innsjøen Laguna de Bay er Filippinenes største. Innsjøen Lake Taal har det særtegn at den er i et stort vulkankrater, og midt i innsjøen stikker det opp nok en vulkantopp med en innsjø i sitt krater.
Vilhelmina kirke

Vilhelmina kirke er en kirke i Vilhelmina i Västerbottens län i Sverige. Kirken er forsamlingskirke til Vilhelmina församling i Luleå stift.
Kirken ble oppført i nyklassisistisk stil i årene 1835 til 1840, etter tegninger av arkitekten Lorens Axel Fredrik Almfelt.
Tersilochinae

Utseende

Ganske små praktvepser med kølleformet bakkropp.

Levevis

De er endoparasitoider som  snylter på larver av biller i familiene bladbiller og snutebiller, sjeldnere plantevepser.

Utbredelse

Gruppen er utbredt i alle verdensdeler.
Fylkesvei 1032

Fylkesvei 1032 går mellom Skarnes og Sundby bru i Spydeberg kommune. Veien er 3,6 km lang og heter Sundbyveien.
Frem til 2019 hadde veien betegnelsen Fylkesvei 240.
Carsten Smith

Utmerkelser

Smith har mottatt en rekke norske og utenlandske ordener og andre utmerkelser for sitt virke. Han mottok i 2003 storkors av St. Olavs Orden. I 2001 ble han utnevnt til storkorskommandør av den svenske Nordstjerneordenen. Smith er også kommandør av Den islandske falkeorden og av Finlands hvite roses orden. Han ble i 1988 utnevnt til æresdoktor ved Uppsala universitet. I 1997 ble han æresdoktor ved Brigham Young University i USA. Han er også æresdoktor i Kina.
Smith ble i 1966 innvalgt som medlem av Det Norske Videnskaps-Akademi. I 1988 var han formann i den historisk-filosofiske klasse og i 1991 var han akademiets preses. Smith ble i 1985 medlem av det finske vitenskapsakademi og i 1991 av European Academy of Arts, Sciences and Humanities. Han ble i 1988 hedret med Fridtjof Nansens belønning for fremragende forskning og tildelt Fritt Ords honnør i 1985.
Ernst Ottensamer

Liv og virke

Ottensamer studerte ved Universität für Musik und darstellende Kunst Wien. I 1979 ble han engasjert som klarinettist hos Wienerfilharmonikerne og og i Wiener Staatsopers orkester. Fra 1983 var han soloklarinettist der.
I 2000 fikk han et professorat ved Universität für Musik i Wien, der han hadde undervist fra 1986.
Ottensamers kunstneriske virke var omfattende innen kammermusikk og som solist. Han grunnla flere kammermusikkensembler, blant annet Wiener Virtuosen, bestående av solister fra Wienerfilharmonikerne, Wiener Bläserensemble og Wiener Solisten Trio. Solokonserter gav han blant annet med Wiener Kammerorchester, Haydn Sinfonietta Wien, Budapest-filharmonikerne, Mozarteum Orchester Salzburg, Bruckner Orchester Linz, Tokyo Philharmonic Orchestra og New Japan Philharmonic.
Daniel og Andreas Ottensamer, som også er klarinettister, er Ernst Ottensamers sønner. De opptrådte i fellesskap som klarinettrioen The Clarinotts. Komponisten Ivan Eröd dedikerte til dem en tresatstrippelkonsert for tre klarinetter og orkester, op. 92, som ble uroppført i januar 2016 med  Wienergilharmonikerne.
Olympique lyonnais (kvinner)

FC Lyon

Kvinnelaget ble opprettet i 1970, det året FIFA anerkjente kvinnefotball, som del av fotballaget FC Lyon (som per 2009 spiller i niende divisjon). Laget bemerket seg ikke i begynnelsen, men i første halvdel av 1990-tallet vant de serien annenhver gang, i 1991, 1993 og 1995. De vant også serien i 1998. Hovedmotstander var FCF Juvisy, som vant årene Lyon ikke vant. Imidlertid tok kvinnelaget til Toulouse FC over hegemoniet, og Lyon ble liggende noe bak. De vant imidlertid cupen både i 2003 og 2004.

Olympique lyonnais

I 2004 ble laget tatt over av storlaget Olympique lyonnais, og fra relativt tidlig av ble det bestemt å satse på laget. De ble ikke spesielt sterkere i de første to sesongene; tredjeplass i serien og finaletap i cupen ble resultatet begge år, og i 2005/2006 var de hele 25 poeng bak Montpellier. Neste sesong ble markant annerledes. Olympique lyonnais vant serien med bare en uavgjort og ett tap, og med syv poeng ned til nummer to, men igjen ble det tap i cupfinalen; Lyon hentet opp 1-3 i finalen, men tapte deretter i straffesparkkonkurranse. Også i de to følgende sesongene var Olympique lyonnais overlegne; i 2007/2008-sesongen ble det ingen tap, men fire uavgjort, og endelig et cupgull med 3-0 over  Paris SG i finalen,, og i maktdemonstrasjonen i 2008/09-sesongen vant laget etter bare én uavgjort og resten seire, selv om det ble tap i semifinalen av cupen. Lyon vant serien for fjerde sesong på rad i 2009/10, men Juvisy og Paris SG tok innpå, og til slutt skilte bare ett poeng til Juvisy.
Olympique lyonnais har også markert seg i Mesterligaen i fotball for kvinner, hvor laget ble det første franske laget som nådde finalen i turneringen. Laget debuterte i mesterligaen i  2007-08-sesongen med en semifinale, etter å ha slått ut Kolbotn og fjorårsmestrene Arsenal før de tapte på bortemål mot Umeå IK. I den påfølgende sesongen kom også laget til semifinalen, men måtte gi tapt for FCR 2001 Duisburg, som vant Champions League den sesongen. I 2009/10-sesongen vant Lyon åttendedelsfinalen mot Fortuna Hjørring, men laget ble straffet for å ha brukt to ikke-klare spillere, og ble dermed dømt bort fra kvartfinalen, en avgjørelse som senere ble omgjort av idrettens voldgiftsrett. Lyon slo deretter ut de italienske mestrene Torres og Umeå, fire ganger finalist, på veien til finalen i Madrid. Der tapte Lyon i straffesparkkonkurranse mot de tyske mestrene Potsdam.  på 2010-tallet har klubben vært den dominerende klubben sammen med Wolfsburg  og Paris Saint-Germain.  Lyon har vunnet turneringen fem ganger; tre på rad mellom 2015 og 2018.

Norske spillere

Fra og med 2008 har Lyon hatt flere norske spillere. Bente Nordby og Ingvild Stensland ble de første i Lyon. Etter Toppserien 2009 dro Isabell Herlovsen og Christine Colombo Nilsen hit. Bente Nordby var egentlig  reservekeeper, men spilte mesteparten av sesongen før hun la opp. Herlovsen og Colombo Nilsen forlot i 2010 og Stensland i 2011. Fra 2014 har Ada Hegerberg vært toppscorer i flere år for klubben, som i 2016–18 også hadde Andrea Norheim i stallen.
Constanze Manziarly

Hitlers kokke

Manziarly arbeidet for Hitler fra 1943 til 1945 som kokke. Etter den feilslåtte Ardenneroffensiven flyttet Hitlers personlige stab 16. januar 1945 inn i Førerbunkeren. Situasjonen ble så desperat at han 22. april sendte vekk to av sine sekretærer, Christa Schroeder og Johanna Wolf, i en bil. Han ba også personlig Gerda Christian, Traudl Junge og Constanze Manziarly om å forlate bunkeren, men alle tre foretrakk å bli hos ham. Manziarly lagde hans siste måltid - pasta med tomatsaus - og spiste det sammen med ham. Til kvelds lagde hun speilegg og potetmos, uvitende om at Hitler allerede hadde tatt sitt eget liv.
Den 1. mai forlot Manziarly Førerbunkeren sammen med blant andre Gerda Christian og Traudl Junge. Gruppen ble ledet av SS-Brigadeführer Wilhelm Mohnke.
Det siste Traudl Junge så av Manziarly, var at to russiske soldater førte henne mot en U-Bahn-tunnel. Hun ropte til Junge: «De vil se papirene mine.» Hun ble aldri sett igjen.
Cachísjøen

Cachísjøen (spansk: Lago de Cachí) er en kunstig innsjø i Costa Rica. Den befinner seg i kantonen Paraíso sentralt i landet, og har et areal på 3,24 km². Sjøen har navnet sitt etter landsbyen Cachí, som ligger om lag én kilometer østover.
Cachísjøen ble anlagt da elva Reventazón ble demma opp for å bygge Cachí vannkraftverk i 1966.
Nersornaat

Nersornaat er Grønlands hjemmestyres fortjenstmedalje. Navnet Nersornaat betyr «fortjent». Medaljen ble innstiftet 1. mai 1989 i forbindelse med tiårsjubileet for hjemmestyret. Nersornaat er Grønlands fremste utmerkelse. Den tildeles i to valører, gull og sølv, for fortjenstfull innsats for Grønland innenfor samfunnsgagnlig virke, næringsliv, kunst, vitenskap eller på andre områder. Både grønlendinger og utlendinger kan tildeles fortjenstmedaljen. Medaljen tildeles etter beslutning av formannskapet i Landstinget.

Utforming

Medaljen består av en medaljong med motiv av en isbjørn, Grønlands riksvåpen. Under isbjørnen står innskriften «Kalaallit Nunaat», landets navn på grønlandsk. Baksiden er prydet av en arktisk valmue sammen med innskriften «Nersornaat» i en bue over. Medaljebåndet for Nersornaat er rødt og hvitt og har sirkelen delt i de motsatte farger, slik som i Grønlands flagg. Medaljen er formgitt av Jens Rosing. Til de første medaljene ble det benyttet sølv fra gruven i Maarmorilik.

Tildeling

Det deles ut et variabelt antall fortjenstmedalje hvert år. Antallet tildelinger av gullmedaljen er aldri særlig høyt og har aldri oversteget fem i ett enkelt år. Nersornaat i gull er tildelt en rekke ledende grønlandske politikere og også sentrale danske politikere.
Blant mottagerne av Nersornaat i gull er Hans Enoksen, Jonathan Motzfeldt, Lars Chemnitz, Lars Emil Johansen, Thue Christiansen, Knud Hertling, Gunnar Martens, Poul Schlüter og Per Stig Møller. Dronning Margrethe, prins Henrik og kronprins Frederik har alle mottatt Nersornaat i gull.
Omdal kirkegård

Dagens Omdal kirkegård ble inviet i 1937. Før dette hadde det blitt anlagt en hjelpekirkegård på Omdal i 1880 som ble utvidet og så for liten, før den ble avløst av Pollen kirkegård i 1904.
Dagens klokketårn er fra 1960-tallet og har oppholdsrom for kirketjeneren, men det finnes ikke noe regelrett kapell.
Cylichnus

Levevis

De voksne billene finnes gjerne på blomster, larvene lever i jorda.

Utbredelse

Slekten er utbredt i det sørlige Afrika.
Above the fold

Above the fold («over bretten») er en engelsk betegnelse på den øvre halvdelen av forsiden til en avis i stort format Aviser i stort format ble brettet for å få plass i aviskioskenes stativer og den nederste halvdelen av forsiden på en slik brettet avis kalles «below the fold».
På forsiden over bretten ble avisens navn og logo plassert sammen med den eller de viktigste nyhetene.
Den øverste halvparten av avisforsiden ble regnet som det beste stedet for annonser.
«Above the fold» brukes i web-design om den delen av en web-side som vises øverst uten å skrolle nedover.
Hvor "bretten" er, det vil si hvor mye som synes av web-siden, kan variere og avhenger av brukerens skjermstørrelse, innstillinger og nettleser.

I webdesign

Above the fold er også brukt i webdesign for å referere til den delen av siden som er synlig uten at man har scroll-et. Ettersom skjermstørrelser varierer fra enhet til enhet er det dermed ingen fast definisjon på hvor mange pixler denne forsiden skal være. Ofte vil web designere tilpasse denne forsiden basert på brukerens enhetstørrelse.
I en artikkel av Anne Schade og NNgroup det er angitt at det er gjennomsnittlig 84% forskjell i hvordan leserne behandler innholdet over og under bretten. Leserne mister lettere konsentrasjonen under bretten. Når man designer en nettside er det derfor anbefalt å plassere viktig informasjon på toppen av nettsiden, men man må også prioritere brukervennligheten
Fylkesvei 5858

Fylkesveg 5858 går mellom Åheim og Saltvika i Vanylven kommune. Veien er 1,2 km lang.
Frem til 2019 hadde veien betegnelsen Fv5.
Gøy på landet (musikkalbum)

Gøy på landet er et musikkalbum av Dænsebændet, utgitt i 2000. Musikkgruppen ble med denne platen nominert til Spellemannprisen 2000 i klassen danseorkester.